Senatorë amerikanë debatojnë pro dhe kundër planit të Presidentit Bush për shtimin e trupave amerikane në Irak
Senati pritet të votojë javën e ardhëshme për një rezolutë pa fuqi zbatuese, ku shprehet kundërshtimi për planin e Presidentit
Përkrahësit e planit të Presidentit Bush për dërgimin e trupave shtesë në Irak përfshijnë Senatorin republikan, Lindsey Graham, i cili tha në programin televiziv Fox News Sunday se dërgimi i më shumë trupave amerikane do të ndihmonte së tepërmi: Pikpamja e tij gjeti jehonë tek Senatori tjetër republikan, John McCain, i cili tha se Shtetet e Bashkuara kanë paguar tashmë një çmim të lartë për atë që ai e përshkroi si politikë të dështuar, që nuk mban dështime të mëtejshme. Ai bëri një krahasim me luftën në Bosnje-Hercegovinë, ku rreth 200 mijë njerëz u vranë dhe rreth dy milionë të tjerë u zhvendosën. Forcat serbe ekzekutuan më shumë se tetë mijë burra dhe djem në qytetin e Srebrenicës, që konsiderohet mizoria më e madhe në Evropë që nga Lufta e Dytë Botërore. Grupet e të drejtave të njeriut dhe studjuesit llogarisin se disa dhjetra mijëra civilë irakianë që nga fillimi i luftës në Irak në vitin 2003. Senatori McCain i bëri këto komente në programin “This Week” të kanalit televiziv ABC. Në të njejtin program, Senatori tjetër republikan, Chuck Hagel, u shpreh kundër shtimit të trupave amerikane në Irak, duke thënë se nuk është detyra e tyre që ato të bëhen arbitra të një lufte më të gjerë sektare. Në vend të që dërgojmë më shumë trupa, tha ai, një propozimet e rezolutës është që trupat amerikane që gjenden në terren të largohen nga qytetet, ku dhuna sektare është intensifikuar dhe të vendosen në zonat kufitare për të ndihmuar në ruajtjen e integritetit teritorial të Irakut. Senatorja demokrate, Dianne Feinstein, tha në programin e kanalit televiziv, CNN, "Late Edition", se nuk beson që shtimi i pranisë ushtarake amerikane në Irak përbën zgjidhjen e problemit. Ajo tha se në qoftë se Senati miraton një rezolutë pa fuqi zbatuese kundër planit të Presidentit Bush për shtimin e trupave, ajo nuk do ta ndalojë atë të vërë në jetë planin e tij. Por Senatorja Feinstein shtoi se megjithatë, ajo do të tregojë se shumica në Senat kundërshton rrugën në të cilën presidenti e ka futur vendin.